text: [{"text_idx": "#000001", "text": "Ymisk roknistykkir kunnu koma i\u0301 sp\u00e6l sunnudagin, men um F\u00f8royar vinna ella fa\u0301a stig i\u0301 Eysturri\u0301ki er ikki ney\u00f0ugt at stu\u0301ra fyri EM-pla\u0301ssinum. Annars eru ta\u00f0 innanhy\u0301sis stig/ma\u0301l."}, {"text_idx": "#000002", "text": "Ein fullsett h\u00f8ll og eitt v\u00e6lsp\u00e6landi f\u00f8royskt li\u00f0. 33-26 sigurin i\u0301 gja\u0301r kann, saman vi\u00f0 hinum u\u0301rslitunum higartil, vera no\u0301g miki\u00f0 til eitt EM-atgongumerki (Mynd: Sverri Egholm)"}, {"text_idx": "#000003", "text": "Sto\u0301ri og s\u00f8ti sigurin hja\u0301 f\u00f8royska A-landsli\u00f0num vi\u00f0 monnum i\u0301 gja\u0301rkv\u00f8ldi\u00f0 merkir, at F\u00f8royar eru i\u0301 go\u0301\u00f0ari st\u00f8\u00f0u, i\u0301 mun til at sp\u00e6la seg til EM-endasp\u00e6li\u00f0 n\u00e6sta a\u0301r."}, {"text_idx": "#000005", "text": "St\u00f8\u00f0an i\u0301 bo\u0301lkinum a\u0301\u00f0renn si\u0301\u00f0sta umfar:Eysturri\u0301ki 10 stig Rumenia 4 stigF\u00f8royar 4 stigUkraina 2 stig"}, {"text_idx": "#000006", "text": "F\u00f8royar eru betri enn Ukraina innanhy\u0301sis, men Rumenia er betri enn F\u00f8royar innanhy\u0301sis"}, {"text_idx": "#000007", "text": "Portalurin fer ikki at grei\u00f0a fra\u0301 \u00f8llum m\u00f8guleikunum u\u0301t i\u0301 \u00e6sir her, ti\u0301 teir eru so no\u0301gvir. Ta\u00f0 er to\u0301 greitt, at F\u00f8royar i\u0301 l\u00f8tuni eru bestar av try\u0301'arunum. Ta\u00f0 eru bert stigini mo\u0301ti li\u00f0um, i\u00f0 enda i\u0301 topp-tvey, sum telja her. Av ti\u0301 at F\u00f8royar vunnu annan dystin a\u0301 Rumenia, liggja okkara so v\u00e6l fyri. Rumenia er nummar tvey i\u0301 okkara bo\u0301lki."}, {"text_idx": "#000008", "text": "Ta\u00f0 er n\u00e6stan eisini heilt greitt, at okkara tryggja s\u00e6r eitt EM-pla\u0301ss vi\u00f0 i\u0301 minsta lagi at fa\u0301a stig i\u0301 Eysturri\u0301ki sunnudagin. Um ta\u00f0 ikki skal r\u00f8kka, so skulu fleiri \"undur til\": Ta\u00f0 vil siga, at Italia, Bosnia, Estland \u00f8ll skulu fa\u0301a minst try\u0301 stig n\u00e6stu dagarnar, umframt at tey betra v\u00e6l og vir\u00f0iliga um ma\u0301lu\u0301rtt\u00f8kuna. Grikkaland skal eisini fa\u0301a stig i\u0301 Ni\u00f0urlondum. \u00d8ll hesi fy\u0301ra londini, i\u00f0 F\u00f8royar kappast vi\u00f0 eru - eins og okkara - undirtippa\u00f0.Roknistykki yvir try\u0301'ararnar sum ta\u00f0 stendur nu\u0301 - Italia, Bosnia og Estland sp\u00e6la \u00f8ll i\u0301 kv\u00f8ld, og skulu vit vo\u0301na, at tey ikki fa\u0301a stig til h\u00f8ldar (Mynd: EHF/Wikipedia)"}, {"text_idx": "#000009", "text": "Ho\u0301ast F\u00f8royar tapa, so kann no\u0301gv ver\u00f0a bjarga\u00f0 vi\u00f0, at Ukraina ikki vinnur a\u0301 Rumenia i\u0301 okkara bo\u0301lki. F\u00f8royar eru betri innanhy\u0301sis enn Ukraina men verri enn Rumenia. Tapa F\u00f8royar, samstundis sum Ukraina vinnur, so enda \u00f8ll hesi try\u0301 a\u0301 fy\u0301ra stigum, og so er ta\u00f0 eitt roknistykki vi\u00f0 samanlagdari innanhy\u0301sis ma\u0301lu\u0301rtt\u00f8ku. Har eru rumenar i\u0301 bestu st\u00f8\u00f0uni, sum nu\u0301 er - Ukraina er ringast fyri. Ti\u0301 kann ta\u00f0 gerast umra\u0301\u00f0andi fyri f\u00f8royingar, at sigurin i\u0301 gja\u0301r gj\u00f8rdist so grei\u00f0ur."}, {"text_idx": "#000010", "text": "Um F\u00f8royar fa\u0301a fleiri stig mo\u0301ti Eysturri\u0301ki, enn Rumenia f\u00e6r mo\u0301ti Ukraina, so er li\u0301kamiki\u00f0 vi\u00f0 hesum roknistykkinum um besta try\u0301'ara: So eru okkara vi\u0301\u00f0ari sum nummar tvey i\u0301 bo\u0301lkinum. Av ti\u0301 at Eysturri\u0301ki vann a\u0301 rumenum i\u0301 gja\u0301r, hava eysturri\u0301kar einki at sp\u00e6la fyri sunnudagin. Teir eru to\u0301 framvegis favorittar mo\u0301ti F\u00f8royum - tvey ma\u0301l vo\u0301ru a\u0301 muni millum li\u00f0ini i\u0301 F\u00f8royum."}, {"text_idx": "#000011", "text": "Elias Ellefsen a\u0301 Skipag\u00f8tu skora\u00f0i 13 ma\u0301l og leg\u00f0i upp til ni\u0301ggju. Hann var ikki vi\u00f0 i\u0301 fyrra dystinum mo\u0301ti Ukraina ella seinast mo\u0301ti Eysturri\u0301ki - Elias ver\u00f0ur aftur ein lykil sunnudagin (Mynd: Sverri Egholm)F\u00f8royska li\u00f0i\u00f0 skal hugsavna seg um at vinna n\u00e6sta dyst eisini, men skal fyrst i\u0301 dag hugsavna seg um restitutio\u0301n - teir, i\u00f0 sp\u00e6ldu li\u0301ti\u00f0 ella einki hava eina har\u00f0ari venjing. Venjing er si\u0301\u00f0ani aftur i\u0301 morgin, a\u0301\u00f0renn lei\u00f0in gongur til Eysturri\u0301kis, umvegis Keypmannahavn og Zu\u0308rich leygardagin. Braki\u00f0 i\u0301 Bregenz stendur klokkan 17 sunnudagin. Eftir tann dystin vita vit, um vit skulu vi\u00f0 til EM-endasp\u00e6li\u00f0 n\u00e6sta a\u0301r ella ikki. F\u00f8royska li\u00f0i\u00f0 hevur eftir sigurin i\u0301 gja\u0301r lagunan i\u0301 egnum hondum."}, {"text_idx": "#000012", "text": "Portalurin ver\u00f0ur til sta\u00f0ar til venjing seinnapartin og eisini a\u0301 tu\u0301rinum til Eysturri\u0301kis. Ta\u00f0 vil siga, at vit hava landsli\u00f0stilfar allar teir n\u00e6stu dagarnar og fylgja f\u00f8roysku monnunum t\u00e6tt i\u0301 royndini at koma til EM-endasp\u00e6li\u00f0 2024."}, {"text_idx": "#000013", "text": "6. og si\u0301\u00f0sta umfar i\u0301 bo\u0301lki 4Sunnudagin 30. apri\u0301l"}, {"text_idx": "#000019", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000023", "text": "Brandur skora\u00f0i si\u0301tt fyrsta ma\u0301l fyri Fredrikstad"}]